અને તે જ રીતે जरा એટલેકે ઘડપણ ખીલવવું જોએ. અશાંત અને અસ્વસ્થ હોઈએ તો ઘડપણ ખીલવ્યું નથી. અમે ઘરડા થયા એટલે કુટુંબ માટે, સમાજ માટે વપરાઈ ગયા. જેને વિત્તશાંતિ અને કામશાંતિ છે તેનું ઘડપણ ખીલેલું કહેવાય. આજે તો માણસનું પેટ જ ભરાતું નથી. સૌંદર્યશાસ્ત્ર પ્રમાણે જેનું પેટ મોટું થઇ ગયું તે સુડોળ માણસ નથી ગણાતો. તેવી જ રીતે આજે માણસની ઈચ્છાનું પેટ મોટું થઇ ગયું છે. તે ભરાતું જ નથી. એક મહાભારતની જૂની વાર્તા છે. ભીમ મરી ગયો છે એમ સમજીને તેનું શ્રાદ્ધ કરવામાં આવ્યું હતું. પણ ભીમ તો જીવતો હતો. તે પોતાના શ્રાદ્ધમાં પોતે વેશ બદલીને જાય છે. તે જમવા બેઠો તો ખાતો જ જાય, તેનું પેટ જ ભરાતું નથી. બધા આશ્ચર્યમાં પડ્યા. ત્યારે કુંતામાતાને લાગ્યું, ‘આ જમનારો મારો ભીમ જ હોવો જોઈએ.' એટલે તેમણે પોતાના હાથે પાંચ નાના લાડુ બનાવ્યા. અને ભીમને પીરસાવ્યા. માના હાથના આ પાંચ લાડુ ખાતાં જ ભીમને ઓડકાર આવ્યો.